**Ալ-Մարջ** (արաբ․՝ المرج‎‎), հայտնի է նաև որպես **Էլ Մերջ**, քաղաք Լիբիայի հյուսիս-արևելքում, Ալ-Մարջի շրջանի վարչական կենտրոնն է։ Քաղաքը ենթադրաբար գտնվում է հնագույն Բարկա քաղաքի տարածքում։ Այն գտնվում է Ջեբել Ախդար լեռների մաս կազմող բլուրների շղթայով Միջերկրական ծովից բաժանված բարձրադիր հովտում։

2021 թվականի տվյալներով քաղաքի բնակչությունը կազմում է 60 237 մարդ։ Գլխավոր փողոցում կան մի քանի բանկեր, իսկ գլխավոր փոստային բաժանմունքը գտնվում է քաղաքի կենտրոնում՝ Աբու Բաքր Ասսադիք մզկիթից ոչ շատ հեռու։

Պատմություն
-----------

Աբի Զար ալ Ղիֆարի մզկիթը Մարջում
1963 թվական երկրաշարժի արդյունքում հասցված վնասը
Հնագետների մեծամասնության կարծիքով Ալ-Մարջը գտնվում է հնագույն Բարկա քաղաքի տարածքում, որը սակայն ըստ Ալեքսանդր Գրահամի, գտնվել է Տոլմեյտայում (Պտղոմայիս)։

Ալ-Մարջը ձևավորվել է 1842 թվականին կառուցված թուրքական ամրոցի շուրջ, որն այսօր վերականգնվել է։ Լիբիայի իտալական գաղութարարության շրջանում (1913-1941) քաղաքը կոչվել է Բարկե և զարգացել է որպես վարչական և առևտրական կենտրոն ու հանգստավայր։

Երկրորդ համաշխարհային պատերազմի Հյուսիսաֆրիկյան արշավի ընթացքում 1-ին դաշտային գնդի ավստրալիական թագավորական հրետանին 1941 թվականի փետրվարի 5-ին հաղթանակ է տարել Բարկեի շրջանի համար մղվող պայքարում։

1942-1943 թվականներից քաղաքը դարձել է բրիտանացիների կողմից գրավված Կիրենաիկայի մայրաքաղաքը։

1963 թվականի փետրվարի 21-ին տեղի ունեցած 5,6 բալ երկրաշարժի արդյունքում քաղաքի մեծ մասն ավերվել է։ Երկրաշարժի հետևանքով զոհվել է 300 մարդ և վիրավորվել ավելի քան 500 հոգի։ Քաղաքի հիմնական վերակառուցման աշխատանքներ սկսել են հին վայրից 5 կմ հեռավորության վրա և ավարտվել են 1970 թվականին։

Տրանսպորտ
---------

Լիբիայի իտալական գաղութարարության շրջանում Ալ-Մարջը եղել է Բենգազի-Բարկե երկաթուղու վերջին կայարանը։

Այսօր Ալ-Մարջը Բենգազիին կապող երկու ճանապարհ կա։ Մեկն անցնում է Թոքրայով և կազմում է Լիբիական ափամերձ մայրուղու մաս, իսկ մյուսն անցնում է Ալ-Աբյարով։

Ալ-Մարջը Լամլուդա քաղաքին կապող երկու ճանապարհ կա։ Մեկն անցնում է Ալ-Բայդայով և կրկին կազմում է Լիբիական ափամերձ մայրուղու մաս, իսկ մյուսն անցնում է Թաքնիսով և Մարավայով։ Թաքնիսից այն շարունակվում է մինչև Չարուբա-Տիմիմի ճանապարհ։

Ծանոթագրություններ
------------------

1. ↑  Room, Adrian (2006). *Placenames of the World: Origins and Meanings of the Names for 6,600 Countries, Cities, Territories, Natural Features, and Historic Sites* (2nd ed.). Jefferson, North Carolina: McFarland, Incorporated. էջ 26. ISBN 978-0-7864-2248-7.
2. ↑  «Population of Al Marj 2021 | Al Marj population - statistics». *Population HUB* (անգլերեն). Վերցված է 2021 թ․ հոկտեմբերի 21-ին.
3. 1 2  Pliez, Olivier (ed.) (2009) "Al Marj" *Le Petit Futé Libye* Petit Futé, Paris, p. 237, 2-7469-2276-2; in French
4. ↑  Graham, Alexander (1902) *Roman Africa: an outline of the history of the Roman occupation of North Africa, based chiefly upon inscriptions and monumental remains in that country* Longmans, Green, and Co. London, p. 312, OCLC 2735641
5. ↑  Stewart, John (1996) "Cyrenaica" *The British Empire: an encyclopedia of the Crown's holdings, 1493 through 1995* McFarland & Co. Jefferson, North Carolina, p. 125, 0-7864-0177-X
6. ↑  Hewitt, Kenneth (1983) "Seismic Risk and Mountain Environments: The Role of Surface Conditions in Earthquake Disaster" *Mountain Research and Development* 3(1): pp. 27–44, p. 30

Գրականություն
-------------

* Hamilton, James (1856) *Wanderings in North Africa* J. Murray, London, OCLC 5659586

Արտաքին հղումներ
----------------

* Al Marj, Libya. Fallingrain Global Gazetteer

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալ-Մարջ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: n78066319 · VIAF: 126650596 · WorldCat VIAF: 126650596 |

 |